CONCURSUL JUDEȚEAN **„*Dan Barbilian – matematician și poet*”**

19 NOIEMBRIE 2022

**PROBA DE LIMBA ŞI LITERATURA ROMÂNĂ**

**Clasa a IV-a**

**Citește cu atenție fragmentul următor:**

„Oaspeții caselor noastre, cocostârci și rândunele

Părăsit-au a lor cuiburi și-au fugit de zile rele;

Cârdurile de cucoare înșirându-se-n larg sbor,

Pribegit-au urmărite de al nostru jalnic dor.

Vesela verde câmpie acu-i tristă, veștejită;

Lunca, bătută de brumă, acum pare ruginită;

Frunzele-i cad, sbor în aer, și de crengi se deslipesc

Ca frumoasele iluzii dintr-un suflet omenesc.

Din tus-patru părți a lumii se ridică nalt spre ceruri,

Ca balauri din poveste, nouri negri plini de geruri;

Soarele iubit s-ascunde, iar, pe sub grozavii nori,

Trece-un cârd de corbi iernatici prin văzduh croncănitori.”

(Vasile Alecsandri – *Sfârșit de toamnă*)

**PARTEA I (9p): Alege varianta corectă**

1. Titlul poeziei din care face parte fragmentul este:

a) Toamna b) Sfârșit de toamnă c) Sfârșit d) Sfârșit de Toamnă

1. Păsările călătoare menționate de poet sunt:

a) cocostârcii, rândunelele, berzele b) cocostârcii, rândunelele, cocorii;

c) cocostârcii, rândunelele, balaurii d) berzele, corbii, nourii

1. Cum este câmpia toamna?

a) veselă și verde b) tristă și verde c) veselă și veștejită d) tristă și veștejită

**PARTEA a II-a (16 p): Completează spațiile cu răspunsul corespunzător**

1. Substantivul la numărul singular, genul neutru din strofa a doua este ……………………………
2. Un cuvânt care poate avea același înțeles cu termenul ,,iluzii” este …………………………..……
3. Sensul opus lui ,,înșirându-se” este ………………………………………….
4. În penultimul vers sunt …………… adjective.

**PARTEA a III-a (20p): Redactează o compunere despre iarnă de 10-15 rânduri, în care să incluzi ortogramele „*s-a”*, „*s-au”, „s-ar”* și expresia *„pe crivăț călare”*.**

Trebuie să urmărești dacă:

* ai respectat cerințele;
* ai utilizat dialogul/ descrierea;
* ai folosit minim două expresii deosebite;
* ai formulat enunțuri clare și corecte și ai înșiruit logic ideile;
* ai folosit corect semnele de punctuație;
* ai așezat corect textul în pagină; ai scris corect și caligrafic;